1956 és a fiatal alkotók
Nemes Attila, interjú, Magyar Napló, 2016
Beszélgetés Bíró Gergellyel, Bognár Katalinnal, Bobok Ákossal, Gyárfás Judittal, Molnár Máriával, Constantinovits Milán Andrással, Mihály Csillával és Veres Tamással. A Magyar Napló 28[2016]6. számában közzétette a Magyar Művészeti Akadémia 1956 hatvanadik évfordulójához kapcsolódó nyílt pályázatának eredményeit irodalom kategóriában. A lap jelen számában a nyertes pályaművek szerzőivel készített interjúk szerepelnek. A kérdések a szerzőkhöz: Miben képes másként ábrázolni egy mai, negyven év alatti szerző az 1956-os forradalom és szabadságharc eseményeit, mint az idősebb nemzedékek? Hangnemében, írásmódjában, témaválasztásában különbözik-e írása az elődökéitől? Befolyásolta-e a pályamű végső formáját valamely meghatározó irodalmi élménye, és segítenek-e az ilyen irodalmi előképek? Van-e családi vagy más módon személyes érintettsége? Egyáltalán szükséges-e, előnyös-e ez?